0388e8e1d15b0561ddba34de49d2fb3c
Τι είναι τα μαύρα στίγματα στο πρόσωπο και ποια τα αίτια τους;
matakia.gr
2021.17
Τα **μαύρα στίγματα** προκαλούνται από τα φραγμένα τριχοθυλάκια, τα οποία περιέχουν την τρίχα κι έναν αδένα, τον σμηγματόγονο αδένα , που παράγει σμήγμα και βοηθά το δέρμα να παραμένει μαλακό. Οι πόροι του δέρματος δεν είναι ασυνήθιστο φαινόμενο να γεμίζουν με περιττή λιπαρότητα και με νεκρά κύτταρα. Πώς όμως δημιουργούνται τα επίμονα μαύρα στίγματα; Όταν μια αρκετά μεγάλη ποσότητα σμήγματος και νεκρών κυττάρων έρθουν σε επαφή με τον αέρα και οξειδωθούν, αποκτούν σκληρότητα και μπλοκάρουν τους πόρους. Όταν αυτό συμβαίνει κατ’ επανάληψη, τότε οι **πόροι** διαστέλλονται κι αρχίζουν να γίνονται ορατοί στην επιφάνεια του δέρματος με γυμνό μάτι.


4c6069a397ad76586878816ed043b749
Ποια τα χαρακτηριστικά των μαύρων στιγμάτων;
matakia.gr
2021.17
Το μεγαλύτερο ποσοστό των ανθρώπων σε κάποια στιγμή της ζωής του εμφάνισε μαύρα στίγματα. Τα μαύρα στίγματα είναι αυτά τα ενοχλητικά **σκουρόχρωμα σπυράκια**, που προεξέχουν ελαφρώς από το δέρμα και είναι εύκολα εντοπίσιμα. Θεωρούνται μια **ήπια μορφή [ακμής](https://www.matakia.gr/ygeia-prosopou/akmi/),** παρόλα αυτά δεν κάνουν φλεγμονές, δεν σχετίζονται με βακτήρια κι είναι απολύτως ανώδυνα. Το μεγαλύτερο πρόβλημα που δημιουργούν είναι το ψυχολογικό εξαιτίας της ‘’άκομψης’’ όψης τους, -γιατί όπως και να έχει είναι σημάδια-, του χρώματός τους και της επιμονής τους να εγκαταλείπουν δύσκολα το δέρμα.


b0c5fc9a73832d6217c99acf145fac99
Πού εμφανίζονται κατά κύριο λόγο τα μαύρα στίγματα;
matakia.gr
2021.17
Αρχικά η περιοχή που εμφανίζει κυρίως τα πεισματάρικα μαύρα στίγματα είναι το κέντρο του προσώπου**.** Συγκεκριμένα η περιοχή, που είναι γνωστή ως **ζώνη Τ.** Τι περιλαμβάνει η ζώνη Τ;


* Το **μέτωπο**
* Την περιοχή γύρω από την **μύτη**
* Το **πηγούνι.**


Αυτά είναι και τα σημεία, όπου οι σμηγματογόνοι αδένες εκκρίνουν μεγαλύτερη ποσότητας λιπαρότητας. Βέβαια, τα μαύρα στίγματα μπορεί να κάνουν την εμφάνισή τους και στον **αυχένα,** στο **στήθος**, στην **πλάτη,** στα **χέρια** και στους **ώμους.**


d487bfab8a5d99d2647fa3021f288eb7
Ποιοι είναι πιο επιρρεπείς στην εμφάνιση μαύρων στιγμάτων;
matakia.gr
2021.17
Όσοι έχουν **τύπο επιδερμίδας λιπαρό**, είναι πιο ευάλωτοι να αποκτήσουν μαύρα στίγματα, γιατί το λιπαρό δέρμα εμφανίζει πιο **μεγάλους πόρους.** Οι πιο τυχεροί είναι αυτοί με τον ξηρό τύπο επιδερμίδας, που φαίνεται σαν να μην έχουν καθόλου πόρους.


3b8dc1a9b90c30626410df09088d2d06
Αντιμετώπιση των μαύρων στιγμάτων στο πρόσωπο
matakia.gr
2021.17
Τα μαύρα στίγματα δεν έχουν σχέση με τα υπόλοιπα σπυράκια, γιατί σχηματίζονται με διαφορετικό τρόπο. Για να καταπολεμήσετε τα μαύρα στίγματα, θα πρέπει να οπλιστείτε με υπομονή κι επιμονή. Θα πρέπει να μάθετε να μην εγκαταλείπετε την προσπάθεια και να έχετε πείσμα, γιατί σίγουρα θα χρειαστεί λίγος χρόνος παραπάνω, προκειμένου να δείτε αποτέλεσμα που θα σας ικανοποιήσει.  


Εμείς παρακάτω σας προτείνουμε κάποιους τρόπους για την αντιμετώπιση των μαύρων στιγμάτων.


**1. Κάνετε καλό καθαρισμό προσώπου**


Καθαρίζετε καθημερινά και σχολαστικά το δέρμα σας. Ο καθαρισμός της επιδερμίδας είναι το σημαντικότερο βήμα φροντίδας του προσώπου, ειδικά όταν υπάρχουν φραγμένοι πόροι.


**2. Επιλέξτε τα σωστά προϊόντα φροντίδας**


Προτιμήστε καθαριστικά προϊόντα [περιποίησης προσώπου](https://www.matakia.gr/omorfia/prosopo/peripoihsh-prosopou/), κρέμες ή τζελ, που να μην είναι πολύ ισχυρά, να μην περιέχουν δηλαδή μενθόλη και οινόπνευμα που ξηραίνουν την επιδερμίδα. Δώστε την απαιτούμενη προσοχή στα συστατικά των προϊόντων, που αγοράζετε. Αυτά να είναι ικανά να απομακρύνουν την πλεονάζουσα λιπαρότητα. Το σαλικυλικό οξύ είναι το πιο φιλικό συστατικό για την απόφραξη των πόρων, την υγιή ανανέωση των κυττάρων και την αντιμετώπιση του προβλήματος συσσώρευσης νεκρών κυττάρων.


**3. Κάνετε χρήση του toner**


Είναι το τελικό και καθοριστικό βήμα της διαδικασίας του καθαρισμού του προσώπου. Εξισορροπεί τα επίπεδα του ph του δέρματος, βοηθά στην ενυδάτωσή του και σφίγγει τους πόρους.


**4. Κάνετε ήπια απολέπιση**


Ακολουθείστε ένα πρόγραμμα φροντίδας του προσώπου με κάποιο προϊόν μικρο-απολέπισης. Με τον τρόπο αυτό θα απομακρύνετε τα νεκρά κύτταρα, που φράζουν τους πόρους της επιδερμίδας. Προσέχετε οι κινήσεις σας να είναι απαλές και ήπιες. Μην το παρακάνετε με τα προϊόντα scrub. Η χρήση τους 2 με 3 φορές την εβδομάδα είναι ό,τι πρέπει. Αν μάλιστα έχετε ευαίσθητο δέρμα, κάνετε απολέπιση ακόμη σε πιο αραιά διαστήματα. Η άλογη χρήση μπορεί στο τέλος να σας κάνει μεγαλύτερη ζημιά και να καταλήξετε με ερεθισμένο πρόσωπο.


**5. Προμηθευτείτε μια βούρτσα καθαρισμού προσώπου**


Η συσκευή αυτή προλαμβάνει τον σχηματισμό μαύρων στιγμάτων, κάνοντας έναν βαθύ καθαρισμό κι απολέπιση της επιδερμίδας. Φροντίστε να την διατηρείτε καθαρή!


**6. Αφαιρέστε το make up σας**


Τα προϊόντα μακιγιάζ είναι κατασκευασμένα από αρώματα, έλαια κ.α. συστατικά, που μπορεί να φράζουν τους πόρους. Είναι σημαντικό να αφαιρείτε πάντα το μακιγιάζ σας, πριν πέσετε για ύπνο, ώστε η επιδερμίδα να αναπνέειελεύθερα.


**7. Ενυδατώνετε την επιδερμίδα σας**


Αντικαταστήστε τις κλασικές [ενυδατικές κρέμες](https://www.matakia.gr/odigos-agoras/proionta-prosopo/enudatikes-kremes-prosopou/), αν παρατηρήσετε ότι σας προκαλούν αφυδάτωση και αύξηση παραγωγής ελαίων, δημιουργώντας σας ταυτόχρονα και μαύρα στίγματα με προϊόντα από φυσικά συστατικά για τόνωση της υγείας της επιδερμίδας σας.


**8. Χρησιμοποιείστε τον ατμό**


Τοποθετήστε το πρόσωπό σας πάνω από μια κατσαρόλα, βάζοντας πάνω από το κεφάλι σας μια πετσέτα. Η κατσαρόλα θα περιέχει βρασμένο, αλλά όχι καυτό νερό. Οι πόροι έτσι απορροφούν τον ατμό, ανοίγουν και η αφαίρεση των μαύρων στιγμάτων γίνεται πιο εύκολα.


7ff607f1221d8593ca42bdb54cd820ce
14 σπιτικές μάσκες προσώπου για μαύρα στίγματα
matakia.gr
2021.17
Έχετε μαύρα στίγματα στο πρόσωπο; Σας έχουν επηρεάσει την ψυχολογία τα επίμονα μαύρα στίγματα στα μάγουλα; Σας προκαλούν στρες τα αντιαισθητικά μαύρα στίγματα στην μύτη; Δεν είστε φαν των ‘’σκληρών’’ καλλυντικών προϊόντων περιποίησης του προσώπου και είστε διατεθειμένοι να δοκιμάσετε κάποιες άλλες εναλλακτικές μεθόδους για την αντιμετώπιση των μαύρων στιγμάτων; Εμείς ερευνήσαμε, βρήκαμε για εσάς και σας παρουσιάζουμε **14** αποτελεσματικές, έξυπνες κι εντελώς ανέξοδες σπιτικές μάσκες προσώπου κατά των μαύρων στιγμάτων. Τα υλικά τα έχετε όλα στο σπίτι σας! Δοκιμάστε τις!


1. Μάσκα με κανέλλα


**Η κανέλλα** είναι ένα από τα πιο δυνατά φυσικά συστατικά που καταπολέμα τα στίγματα.


**Υλικά που θα χρειαστείτε**


* 1 πρέζα **κανέλλας.**
* 1 κουταλιά της σούπας **μέλι.**


**Πώς θα φτιάξετε και θα εφαρμόσετε την σπιτική μάσκα κανέλλας**


1. Σε ένα μπολάκι αναμίξτε την **κανέλλα** με το **μέλι.**
2. Ανακατέψτε  τα υλικά για να γίνουν ένα ομοιογενές μίγμα.
3. Απλώστε με ένα ξυλάκι την μάσκα πάνω στην περιοχή με τα **στίγματα.**
4. Αφήστε την να δράσει για **10 με 15 λεπτά.**
5. Ξεπλύνετε το πρόσωπο σας με άφθονο δροσερό νερό.


2. Μάσκα με γιαούρτι


**Το γαλακτικό οξύ,** κάνει την καλύτερη απολέπιση, καθαρίζει και φωτίζει το δέρμα.


**Υλικά που θα χρειαστείτε**


* 2 – 3 κουταλιές της σούπας **γιαούρτι.**
* Το χυμό ενός **λεμονιού.**


**Πώς θα φτιάξετε και θα εφαρμόσετε την σπιτική μάσκα γιαουρτιού**


1. Αναμίξτε σε ένα μπολ το **γιαούρτι** με το **χυμό** του **λεμονιού.**
2. Ανακατέψτε τα υλικά.
3. Εφαρμόστε την σπιτική μάσκα στις περιοχές που έχετε μαύρα στίγματα.
4. Αφήστε την να δράσει για **20 λεπτά.**
5. Ξεπλύνετε το πρόσωπο με δροσερό νερό.


**Ή εναλλακτικά, άλλη εκδοχή της σπιτικής μάσκας με γιαούρτι.**


**Υλικά που θα χρειαστείτε**


* 3 κουταλιές της σούπας **γιαούρτι.**
* 2 κουταλιές της σούπας **νιφάδες βρώμης.**
* 1 κουταλάκι του γλυκού **ελαιόλαδο.**
* 1 κουταλιά της σούπας χυμό **λεμονιού.**


**Πώς θα φτιάξετε και θα εφαρμόσετε την σπιτική μάσκα γιαουρτιού**


1. Βάλτε σε ένα μπολ το **γιαούρτι** με τις **νιφάδες βρώμης** κι ανακατέψτε καλά.
2. Προσθέστε  και τα **υγρά υλικά** και ανακατέψτε πάλι.
3. Εφαρμόστε την μάσκα στις περιοχές με τα μαύρα στίγματα.
4. Αφήστε την να δράσει **5 με το πολύ 7 λεπτά.**
5. Ξεπλύνετε το πρόσωπο με άφθονο κρύο νερό.


3. Μάσκα με ντομάτα


**Η ντομάτα** είναι ένα φυσικό αντισηπτικό, που ξηραίνει τα μαύρα στίγματα.


**Υλικά που θα χρειαστείτε**


* 1 μικρή **ντομάτα.**


**Πώς θα φτιάξετε και θα εφαρμόσετε την σπιτική μάσκα ντομάτας**


1. Καθαρίστε και πολτοποιείστε την **ντομάτα.**
2. Απλώστε τον πολτό στο πρόσωπο σας.
3. Αφήστε την μάσκα να δράσει όλη τη διάρκεια της νύχτας.
4. Ξεπλύνετε το πρόσωπό σας το πρωί με χλιαρό νερό.


4. Μάσκα με λεμόνι


Το **λεμόνι,** είναι πλούσιο σε βιταμίνες και βοηθά στον αποχρωματισμό του δέρματος και κατά συνέπεια και στα μαύρα στίγματα.


**Υλικά που θα χρειαστείτε**


* Χυμό από 1 λεμόνι.
* 1 πρέζα αλάτι.


**Πώς θα φτιάξετε και θα εφαρμόσετε την σπιτική μάσκα λεμονιού**


1. Βάλτε σε ένα μπολ το **χυμό λεμόνι** με το **αλάτι.**
2. Ανακατέψτε καλά, για να γίνει μια πάστα.
3. Πλύνετε το πρόσωπό σας με ζεστό νερό.
4. Εφαρμόστε την μάσκα.
5. Αφήστε τη να δράσει για 15 λεπτά.
6. Ξεπλύνετε το πρόσωπό σας με ζεστό πάλι νερό.


**Αποφύγετε** να χρησιμοποιείτε λεμόνι, εάν έχετε ανοιχτές πληγές ή υπερευαίσθητο δέρμα. **Αποφύγετε** μετά την χρήση λεμονιού στο πρόσωπο να βγαίνετε στον ήλιο, γιατί μπορεί να προκαλέσει φωτοευαισθησίες!


5. Μάσκα με μαγειρική σόδα


Η υδατοδιαλυτή αυτή λευκή σκόνη, **η μαγειρική σόδα**, έχει την ικανότητα να απομακρύνει τα νεκρά κύτταρα.


**Υλικά που θα χρειαστείτε**


* 1 κουταλιά της σούπας **μαγειρική σόδα.**
* 1 κουταλιά της σούπας **νερό.**


**Πώς θα φτιάξετε και θα εφαρμόσετε την σπιτική μάσκα από μαγειρική σόδα**


1. Ανακατέψτε σε ένα μπολ την μαγειρική σόδα με το νερό.
2. Τρίψτε με ήπιες κινήσεις την περιοχή του προσώπου με τα μαύρα στίγματα.
3. Αφήστε την αν δράσει για **15 λεπτά.**
4. Ξεπλύνετεμε χλιαρό νερό.


**Εναλλακτικά μπορείτε να προσθέσετε στην πάστα αυτή και το χυμό από ½ λεμόνι.**


6. Μάσκα με καλαμποκάλευρο


**Το καλαμποκάλευρο,** εγκλωβίζει το παραπανίσιο λάδι της επιδερμίδας και την φωτίζει χωρίς κανένα σχεδόν ίχνος λιπαρότητας, γεγονός που το καθιστά εχθρό των μαύρων στιγμάτων.


**Υλικά που θα χρειαστείτε**


* 3 κουταλιές της σούπας **καλαμποκάλευρο.**
* 1 κουταλιά της σούπας **ξύδι.**


**Πώς θα φτιάξετε και θα εφαρμόσετε την σπιτική μάσκα καλαμποκάλευρου**


1. Βάλτε το καλαμποκάλευρο και το ξύδι σε ένα μπολ.
2. Ανακατέψτε, έως ότου ομογενοποιηθεί το μίγμα.
3. Εφαρμόστε στις περιοχές που έχουν εμφανιστεί μαύρα στίγματα.
4. Αφήστε την μάσκα να δράσει για **15 έως 30 λεπτά** το περισσότερο.
5. Αφαιρέστε την μάσκα με ζεστό νερό με τη βοήθεια μιας πετσέτας.


7. Μάσκα με αλόη βέρα


Το τζελ της **αλόης** ομαλοποιεί την επιδερμίδα και θεωρείται ένας φυσικός θεραπευτής των μαύρων στιγμάτων.


**Υλικά που θα χρειαστείτε**


* Το εσωτερικό τζελ από **1 φύλλο αλόης.**


**Πώς θα φτιάξετε και θα εφαρμόσετε την σπιτική μάσκα αλόης**


1. Αφαιρέστε από το φύλλο της αλόης το εσωτερικό ζελέ.
2. Εφαρμόστε με τα δάχτυλά σας πάνω στα μαύρα στίγματα,
3. Κάντε ένα ελαφρύ μασάζ για μερικά λεπτά.
4. Αφήστε την μάσκα να δράσει για 15 με 20 λεπτά.
5. Ξεπλύνετε το πρόσωπό σας.


8. Μάσκα με σανταλόξυλο


**Το σανταλόξυλο,** με το μεθυστικό άρωμα είναι μια επιλογή εξαιρετική για την καταπολέμηση των μαύρων στιγμάτων.


**Υλικά που θα χρειαστείτε**


* 1 κουταλιά της σούπας σκόνη **σανταλόξυλου.**
* 1 κουταλιά της σούπας **γλυκερίνη.**
* 3 κουταλιές της σούπας **τριαντάφυλλο.** Εναλλακτικά, εάν δεν έχετε τριαντάφυλλο μέλι ή γάλα.


**Πώς θα φτιάξετε και θα εφαρμόσετε την σπιτική μάσκα σανταλόξυλου**


1. Σε ένα μπολ βάλτε όλα τα παραπάνω υλικά μαζί κι ανακατέψτε τα, ώσπου να γίνουν μια παχιά πάστα.
2. Εφαρμόστε την μάσκα στο πρόσωπο.
3. Αφήστε την να δράσει για **15 λεπτά**
4. Ξεπλύνετε με χλιαρό νερό.


9. Μάσκα με βουτυρόγαλα


Περιέχει γαλακτικό οξύ, που μειώνει την χρωστική. **Το βουτυρόγαλα** έχει σπουδαίες ιδιότητες λεύκανσης και βοηθά να ξεθωριάσουν τα μαύρα στίγματα, δίνοντας λάμψη στο πρόσωπο.


**Υλικά που θα χρειαστείτε**


* 4 κουταλιές της σούπας **βουτυρόγαλα.**
* 2 κουταλάκια του γλυκού φρέσκο **χυμό ντομάτας.**


**Πώς θα φτιάξετε και θα εφαρμόσετε την σπιτική μάσκα από βουτυρόγαλα**


1. Σε ένα μπολ αναμίξτε τα συστατικά.
2. Εφαρμόστε στις πληγείσες περιοχές.
3. Αφήστε να δράσει η χειροποίητη μάσκα σας για **15 λεπτά.**
4. Ξεπλύνετε με νερό.


10. Μάσκα με αμύγδαλα


Πλούσια σε βιταμίνη Ε, **τα αμύγδαλα** μάχονται κατά των μαύρων στιγμάτων και κερδίζουν.


**Υλικά που θα χρειαστείτε**


* 8 με 10 αμύγδαλα.
* 1 κουταλάκι γλυκού σκόνη **σανταλόξυλου.**
* ½ κουταλάκι του γλυκού **μέλι.**


**Πώς θα φτιάξετε και θα εφαρμόσετε την σπιτική μάσκα αμυγδάλου**


1. Αφήστε τα αμύγδαλα σε ένα μισογεμάτο ποτήρι με γάλα για ένα βράδυ.
2. Το πρωί, ξεφλουδίστε τα.
3. Αλέστε τα.
4. Προσθέστε  και τα υπόλοιπα υλικά.
5. Ανακατέψτε τα μέχρι να πάρετε μια λεπτή πάστα.
6. Εφαρμόστε στο πρόσωπό σας.
7. Αφήστε την μάσκα να δράσει για 30 λεπτά.
8. Ξεπλύνετε το πρόσωπό σας.


11. Μάσκα με κουρκουμά


Το νούμερο ένα μπαχαρικό λεύκανσης, που σας απαλλάσσει από τις μαύρες κηλίδες είναι ο **κουρκουμάς.**


**Υλικά που θα χρειαστείτε**


* 2 κουταλάκια του γλυκού **κουρκουμά.**
* Λίγο **γάλα.**
* Λίγες σταγόνες **χυμό λεμονιού.**


**Πώς θα φτιάξετε** και θα **εφαρμόσετε** την σπιτική μάσκα **κουρκουμά.**


1. Αναμίξετε όλα τα παραπάνω υλικά μαζί σε ένα μπολ.
2. Ανακατέψτε καλά, να πάρετε μια πάστα.
3. Εφαρμόστε στο πρόσωπο, όπου υπάρχουν μαύρα στίγματα.
4. Αφήστε την μάσκα να δράσει για λίγα λεπτά.
5. Ξεπλύνετε το πρόσωπο με χλιαρό νερό.


12. Μάσκα με κόκκινα κρεμμύδια


Τα κρεμμύδια,χάρη στα αντιοξειδωτικά που περιέχουν βοηθούν στην εξουδετέρωση των ελεύθερων ριζών κι αποτελούν μια φυσική λύση κατά των στιγμάτων.


**Υλικά που θα χρειαστείτε**


* 1 μεγάλο **κρεμμύδι.**


**Πώς θα φτιάξετε και θα εφαρμόσετε την σπιτική μάσκα κρεμμυδιού**


1. Βάλτε στο μπλέντερ και πολτοποιήστε **το κρεμμύδι.**
2. Ταμπονάρετε με ένα βαμβακάκι την περιοχή του δέρματος, που παρουσιάζει στίγματα.
3. Αφήστε το να στεγνώσει.
4. Ξεπλύνετε το πρόσωπο.


**Ή εναλλακτικά, άλλη εκδοχή της μάσκας με κρεμμύδι.**


**Υλικά που θα χρειαστείτε**


* 1 κουταλιά της σούπας **χυμό κρεμμυδιού.**
* 2 κουταλιές της σούπας **μέλι.**


**Πώς θα φτιάξετε και θα εφαρμόσετε την σπιτική μάσκα κρεμμυδιού**


1. Ανακατέψτε όλα τα υλικά μαζί.
2. Εφαρμόστε στο πρόσωπο πάνω στις κηλίδες.
3. Αφήστε την μάσκα να δράσει για **20 λεπτά.**
4. Ξεπλύνετε το πρόσωπο.


**Εάν έχετε λιπαρό τύπο δέρματος, μπορείτε να προσθέσετε στο μίγμα  και  1 κουταλιά ξύδι.**


13. Μάσκα με σκόνη αργίλου


Ένα φυσικό καθαριστικό προσώπου, η **σκόνη αργίλου** κάνει την τέλεια χωρίς παρενέργειες απολέπιση.


**Υλικά που θα χρειαστείτε**


* 1 κουταλιά της σούπας **άργιλο.**
* Λίγες σταγόνες χυμό από **λεμόνι.**
* 1 κουταλιά της σούπας **βρώμη.**


**Πώς θα φτιάξετε και θα εφαρμόσετε την σπιτική μάσκα σκόνης αργίλου**


1. Αναμίξτε τα υλικά σε ένα μπολ κι ανακατέψτε.
2. Εφαρμόστε στο πρόσωπο.
3. Αφήστε τη μάσκα να δράσει, έως ότου στεγνώσει εντελώς με φυσικό τρόπο.
4. Ξεπλύνετε με ζεστό νερό.


14. Μάσκα με πατάτα


Οι πατάτες είναι θα λέγαμε ένα λευκαντικό λαχανικό. Το άμυλο τους πολεμά τα μαύρα στίγματα και ναι, στο τέλος τα εξαφανίζει.


**Υλικά που θα χρειαστείτε**


* 1 πατάτα.


**Πώς θα φτιάξετε και θα εφαρμόσετε την σπιτική μάσκα πατάτας**


1. Κόψτε μια πατάτα.
2. Τοποθετείστε μια φέτα πάνω στα μαύρα στίγματα του πρόσωπου σας.
3. Αφήστε τη για μερικά λεπτά να δράσει.
4. Ξεπλύνετε το πρόσωπο σας με χλιαρό νερό.


**Ή εναλλακτικά, άλλη εκδοχή της μάσκας με πατάτα.**


**Υλικά που θα χρειαστείτε**


* 1 **πατάτα.**
* Λίγες σταγόνες **χυμό από λεμόνι.**
* Λίγη σκόνη **κουρκουμά.**


**Πώς θα φτιάξετε και θα εφαρμόσετε την σπιτική μάσκα πατάτας**


1. Βάλτε στο μπλέντερ την πατάτα.
2. Προσθέστε στο χυμό της πατάτας, το χυμό λεμονιού και τον κουρκουμά.
3. Απλώστε την μάσκα στο πρόσωπο, πάνω στα μαύρα στίγματα.
4. Αφήστε την μάσκα να δράσει, έως ότου στεγνώσει.
5. Ξεπλύνετε το πρόσωπο σας με νερό.


**Όλες οι παραπάνω σπιτικές μάσκες κατά των μαύρων στιγμάτων μπορούν να εφαρμοστούν όχι μόνο στο πρόσωπο, αλλά και σε όλα τα άλλα μέρη του προσβεβλημένου δέρματος.**


Μπορείτε να τις εφαρμόζετε μια φορά την ημέρα, έως ότου εξαφανιστούν τα μαύρα στίγματα ή 2 με 3 φορές την εβδομάδα.


a952cee48d4168119ff5a622bf954972
Πώς να εξαφανίσετε τα μαύρα στίγματα με οδοντόκρεμα;
matakia.gr
2021.17
Η **οδοντόκρεμα**, που περιέχει **φθόριο,** μπορεί να προσφέρει τόσα οφέλη στο δέρμα και στην αντιμετώπιση των στιγμάτων, που ακόμα και χημικά καλλυντικά προϊόντα αδυνατούν να ανταπεξέλθουν.


1. Απλώστε μια λεπτή **στρώση οδοντόκρεμας** στην περιοχή του προσώπου που έχετε στίγματα ή και σε άλλες επιρρεπείς περιοχές του σώματός σας.
2. Αφήστε την να δράσει για τουλάχιστον **25 λεπτά.** Ίσως νιώσετε ένα ανεπαίσθητο κάψιμο, αλλά δεν είναι καθόλου ανησυχητικό και στην πορεία θα φύγει.
3. Αφαιρέστε  την οδοντόκρεμα με ένα απαλό πανάκι. Θα δείτε ότι η κορυφή από τα στίγματα αρχίζει να εξαφανίζεται.
4. Πλύνετε με άφθονο νερό το πρόσωπό σας, για να φύγουν τυχόν υπολείμματα.
5. Επαναλάβετε την διαδικασία **μέρα παρά μέρα** για περίπου **2 εβδομάδες.**

b66af049d42125361d6ae65a4355b4dd
Τα βασικότερα λάθη που κάνουμε για την αφαίρεση των μαύρων στιγμάτων
matakia.gr
2021.17
**Το πιο μεγάλο λάθος,** που κάνουν οι άνθρωποι προκειμένου να ξεφορτωθούν τα ενοχλητικά μαύρα στίγματα είναι να **ασκούν πίεση** με τα χέρια τους πάνω στο σημάδι. Είναι μια λύση της στιγμής, που δεν ωφελεί σε τίποτα, αφού δεν επιτυγχάνεται η πλήρη αφαίρεσή τους. Ναι μεν αφαιρείται το επιφανειακό σμήγμα, αλλά όχι κι εκείνο που υπάρχει βαθιά μέσα στον πόρο. Εξάλλου, όσο εκκρίνει πλεονάζουσα λιπαρότητα η επιδερμίδα, τόσο τα μαύρα στίγματα θα δημιουργούνται και θα ξαναδημιουργούνται!


**Άλλο ένα σφάλμα,** είναι ότι πολλοί αντιμετωπίζουν τα μαύρα στίγματα σαν βρωμιά. **Αποτέλεσμα;** Τρίβουν πολύ δυνατά την περιοχή που έχει εμφανίσει αυτά τα ‘’σκουρόχρωμα σπυράκια’’ μέχρι να καθαρίσει. Μην τρίβετε βίαια την επιδερμίδα σας. **Τα μαύρα στίγματα δεν σημαίνουν ότι δεν είστε καθαροί!**


c2b592cfc1a2e77e270802be6b15084d
extra tips
matakia.gr
2021.17
* Πίνετε **πολύ** **νερό** για να ενυδατώνετε το δέρμα σας.
* Προτιμήστε **υγιεινές διατροφικές συνήθειες**, για να παραμείνει υγιής και η επιδερμίδα σας.
* **Μην χρησιμοποιείτε προϊόντα με σκληρά χημικά** για το make up
* **Αφαιρέστε πάντα το μακιγιάζ** σας, πριν πέσετε για ύπνο.
* **Φορέστε την [αντηλιακή σας κρέμα](https://www.matakia.gr/odigos-agoras/proionta-prosopo/antiliaka-prosopou/)** καθ’ όλη την διάρκεια του χρόνου.
* **Μην αμελείτε την** **[ενυδατική κρέμα](https://www.matakia.gr/odigos-agoras/proionta-prosopo/enudatikes-kremes-prosopou/)** φροντίδας του προσώπου σας.
* **Τσεκάρετε τα βασικά συστατικά της ενυδατικής** σας.
* **Αποφύγετε τα scrub** αν έχετε πληγές στο πρόσωπο.
